钦定古今图书集成/理学汇编/文学典/第141卷 > 《吴讷文章辨体》 > 《制诰》
## 钦定古今图书集成/理学汇编/文学典/第141卷 > 《吴讷文章辨体》 > 《制诰》

按：《周官》“太祝六辞，二曰命，三曰诰。”考之于书，命者，以
之命官，若《毕命》《冏命》是也；诰则以之播告四方，若《大
诰》《洛诰》是也。汉承秦制，有曰“策书”，以封拜诸侯；王公
有曰“制书”，用载制度之文。若命官则各赐印绶而无
命书也。迨乎唐世，王言之体，曰制者，大赏罚、大除授
用之；曰发敕者，授六品以下官用之，即所谓告身也。
宋承唐制，其曰“制”者，以拜三公、三省等职，辞必四六，
以便宣读。于庭诰则用散文，以其直告某官也。西山
云：“制诰皆王言，贵乎典雅温润，用字不可深僻，造语
不可尖新，文武宗室，各得其宜，斯为善矣。”